ועדת הפנים והגנת הסביבה, כנסת 24, פרוטוקול מספר 42, 2021-10-25 11:00

וליד טאהא: אנחנו מתחילים דיון של הסתייגויות והצבעות בנושא:

וליד טאהא: פרק י"ג (רישוי עסקים) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשת התקציב 2021-2022), התשפ"א-2021, מ/1443.

וליד טאהא: היה דיון ענייני וארוך בהרבה מאוד נושאים שקשורים לרגולציה ורישוי עסקים.

וליד טאהא: אנחנו מבינים את הקשר העדין בין הרצון לקצר תהליכים לבין הייחודיות שיש לישובים, לא משנה אם בחברה יהודית או בחברה ערבית, והמעמד שצריך לתת לרשות מקומית.

וליד טאהא: ניסינו, ואני חושב שעשינו את זה, לשמור לכולם את מה שמגיע להם.

וליד טאהא: גם לרשויות המקומיות ולמאפיינים הייחודיים שלהן, וגם למדינה שרוצה לקצר תהליכים כי זה מקדם אינטרסים כלכליים של כל האזרחים ושל כלל הרשויות המקומיות.

וליד טאהא: כיוון שהדיון הזה נקבע להסתייגויות והצבעות, אנחנו לא נפתח אותו.

וליד טאהא: אני אאפשר לתומר להגיד הערה לגבי בקשה שעלתה.

תומר רוזנר: לפני שאנחנו ניגשים להסתייגויות ולהצבעות, אנחנו צריכים להציג בפניכם את השינויים בנוסח שנובעים ממה שכבר הוחלט בוועדה.

תומר רוזנר: פרסמנו אותם בנוסח להסתייגויות, אבל אנחנו צריכים להציג אום פה בפני הוועדה.

תומר רוזנר: אני אבקש מלירון להציג אותם ברצף.

לירון אדלר מינקה: רוב הדברים שמסומנים בצהוב כבר דוברו בוועדה, אבל יש כמה דברים שהתחדדו בעקבות הדיונים הקודמים.

לירון אדלר מינקה: בעמוד 12, סעיף קטן (ו), כל הנושא של שינוי מפרט ויוזמת שר נמחק מהנוסח, אנחנו רק השארנו כאן שיש אפשרות לשר, במסגרת קביעת סדר יום של הוועדה, להציע גם דיון באיזה שינוי שהוא רוצה.

לירון אדלר מינקה: בעמוד 7, בסעיף קטן (ד)(1), הוסף המשפט: "לרבות שינוי במפרט שביקש נותן אישור".

לירון אדלר מינקה: בעמוד 14 זה השינויים של סעיף (7)(ג)(3), הדברים שדוברו כאן לגבי הנושא של המפרט הרשותי.

לירון אדלר מינקה: מה שהוחלט בסופו של דבר זה לא להתייחס בצורה נפרדת למסמכים ולמאפיינים המקומיים.

לירון אדלר מינקה: הורדנו את הסיפה של פסקה (1), את המילים "ובלבד שהמסמכים, התנאים וההחלטות האמורות הם בעניינים הנוגעים למרחב הציבורי בתחומה של רשות הרישוי או למאפייניה המקומיים".

לירון אדלר מינקה: בפסקה (2) נשאר "המפרט הרשותי טעון אישור מועצת הרשות המקומית".

לירון אדלר מינקה: בפסקה (3) הוספנו שבקביעת תנאי המפרט הרשותי אפשר להתחשב גם במאפייני הרשות המקומיים.

לירון אדלר מינקה: בעמוד 15, סעיף 7ג4 דובר בוועדה, אבל אני אקריא אותו כדי שזה יהיה ברור.

לירון אדלר מינקה: שנים ממועד השינוי לפי המוקדם" יבוא "מתום חמש שנים ממועד השינוי"

קטן יבוא: על אף האמור בסעיף קטן (א), לעניין שינוי דרישות הכלולות במפרט האחיד, רשאית הוועדה לאסדרה לקבוע מועד מוקדם או מאוחר מהמועד הקבוע באותו סעיף קטן.

קטן יבוא: עסקים או סוגי עסקי כאמור בסעיף 12ב(ט)(4) ו-(5), יקראו את סעיף קטן (א) כאילו במקום "בתום חמש שנים ממועד השינוי" יבוא "מתום תקופת הרישיון או ההיתר כאמור או מתום שלוש שנים ממועד השינוי לפי המוקדם"; אנחנו נבהיר כאן שהנושא של החלטת הוועדה לא יחול על מפעלים מורכבים של המשרד להגנת הסביבה.

איתן גינזבורג: מה המשמעות של "רשאית הוועדה לקבוע מועד מוקדם או מאוחר מהמועדים.

איתן גינזבורג: ."?

לירון אדלר מינקה: קבענו שיהיו חמש שנים והוועדה תוכל לקבוע במפרט מועדים מאוחרים או מוקדמים יותר, כמובן עם כל השיקולים שהיא צריכה לשקול – עלויות, סיכונים.

לירון אדלר מינקה: זה הכלל המנחה, חמש שנים באופן עקרוני.

לירון אדלר מינקה: היא יכולה לסטות ממנו.

איתן גינזבורג: היא יכולה לקבוע שמונה שנים?

תומר רוזנר: כן, היא יכולה.

איתן גינזבורג: או שנה?

תומר רוזנר: אם זה משהו שהיא חושבת שחשוב להכניס אותו מיד, או משהו שלא עולה על הרבה כסף, או משהו שחשוב מבחינת סיכונים לבריאות הציבור ולא יכול לחכות חמש שנים עד שיישמו אותו, היא יכולה להחליט שיכניסו אותו יותר מוקדם.

לירון אדלר מינקה: השינוי הבא הוא בעמוד 18.

לירון אדלר מינקה: בתחתית העמוד, בסעיף קטן (ג) מדובר בהרכב הוועדה, מדובר על הנציגים שכל משרד יכול למנות מטעמו שמתחלפים בהתאם לנושא.

לירון אדלר מינקה: השר לביטחון פנים יכול למנות נציגים מהמשטרה ומהכבאות שיהיו בוועדה בהתאם לנושא.

לירון אדלר מינקה: הוא יכול למנות ארבעה נציגים מטעמו.

לירון אדלר מינקה: בעמוד 19, סעיף קטן (2ב) נמחק בטעות, לכן החזרנו אותו לנוסח.

לירון אדלר מינקה: (2ב) הרכב הוועדה לאסדרה בקשר לסמכויותיה שאין להן נגיעה לנותן אישור מסוים, יכלול עובד אחד של כל אחד מהמשרדים נותני האישור, כפי שימנה השר האחראי לאותו משרד, מבין נציגי אותו משרד כאור בפסקה (2)(ד)"; אני מניחה שהכוונה הייתה שהנציג הוא אותו נציג שכבר נמצא בהרכב הוועדה, לא נציג חדש.

טלי ישראלי: נכון, כל נותן אישור יוכל לבחור איזה נציג הוא רוצה שיהיה מטעמו בנושאים הכלליים.

לירון אדלר מינקה: הנוסח בפסקה (1)(ב) שבעמוד 23 לא היה לגמרי ברור, לכן הוספנו את המשפט "שלא בהתאם להוראות סעיפים אלה".

לירון אדלר מינקה: זה לגבי הנושאים שהוועדה לאסדרה יכולה ליזום בדיקה לגביהם.

לירון אדלר מינקה: (ב) מסמך או תנאי שדרש גורם מוסמך ארצי לפי סעיפים 7(א)(1) עד (א4), שלא בהתאם להוראות סעיפים אלה.

לירון אדלר מינקה: לכל צורה של דרישה שלא בהתאם לאותם סעיפים דרשו תנאי אחיד שנקבע ללמעלה משנה, או דרשו איזה שהוא תנאי לגבי שיעור ניכר של עסקים למרות שלא היה אמור להיות ככה.

לירון אדלר מינקה: בעמוד 28, סעיף 29יא1(3), לגבי הנושא של מפעלים ביטחוניים, זה הולך בצורה דומה למפעלים המורכבים של המשרד להגנת הסביבה.

לירון אדלר מינקה: כל הנושא של סעיף 7ג4, של שינוי דרישות במפרט - גם שם יחול בתום שלוש שנים או במועד פקיעת הרישיון, לפי המוקדם, ולא יחול הסעיף הכללי שמדבר על חמש שנים מתום מועד השינוי.

לירון אדלר מינקה: (3) בסעיף 7ג4 יחול סעיף קטן (ד) בשינויים המחוייבים וסעיף קטן (ג) – לא ייקרא; בסעיף קטן (ה) של הוראת המעבר יש שני שינויים.

לירון אדלר מינקה: שינוי אחד זה שהוספנו כאן את המשפט "וכן מסמכים ותנאים שפורסמו לצד המפרט האחיד לפני יום התחילה".

לירון אדלר מינקה: יש כל מיני מסמכים ותנאים שנדרשים לפי תקנות או דברים אחרים שהיו מפורסמים לצד המפרט האחיד.

לירון אדלר מינקה: בהצעת החוק החדשה מוצע לקבוע שהם יפורסמו ממש כחלק מהמפרט, כאשר התוקף של כל מה שמפורסם לא בתוך המפרט לא ייפגע.

לירון אדלר מינקה: שינוי שני זה שהוספנו את המשפט "מפרטים רשותיים שפורסמו לפני יום התחילה לא ייפגע תוקפם, ובלבד שהודעה בדבר פרסומם תפורסם ברשומות על ידי ראש רשות הרישוי בתוך שישה חודשים מתום התחילה".

לירון אדלר מינקה: בחוק החדש יש חובה לפרסם הודעה ברשומות לגבי המפרטים הרשותיים הקיימים, כדי שהחובה הזאת לא תחול מיד עם יום תחילתו של החוק.

לירון אדלר מינקה: נתנו פה חצי שנה לרשויות לעשות את הפרסום ברשומות.

לירון אדלר מינקה: כמובן שלא צריך שום תנאי אחר מהתנאים שנכנסו כרגע לנושא של המפרט הרשותי, רק הנושא של פרסום ברשומות לגבי המפרט הקיים.

אביר קארה: זה לא רק עניין של פרסום.

אביר קארה: אנחנו רוצים שיאשרו את המפרטים במועצה.

אביר קארה: אנחנו מייצרים עכשיו איזה שהוא תהליך שכל המפרטים הרשותיים יצטרכו לעבור אישור, שלא כל פקיד ברשות יוכל לפרסם דרישה מסוימת ולשנות מפרטים.

אביר קארה: כל המפרטים הרשותיים אנחנו רוצים, כמו שדרשנו מקודם, שיאושרו במועצה המקומית.

אביר קארה: קחו שנתיים ותאשרו את כל המפרטים האחידים שקיימים.

נפתלי קאייקוב: מפרטים רשותיים קיימים כבר 10 שנים, רבותיי.

נפתלי קאייקוב: זה לא משהו חדש, זאת לא המצאה חדשה.

אביר קארה: אבל אף אחד לא אישר אותם.

נפתלי קאייקוב: כל דרישה שפורסמה, פורסמה לכולם, מופיעה באתר האינטרנט של הרשות.

נפתלי קאייקוב: זה לא מוחבא מתחת לשולחן אצל מישהו.

נפתלי קאייקוב: מפרטים רשותיים מפורסמים.

וליד טאהא: מכאן גם אין בעיה לאשר אותם בתוך מועצת העיר.

אביר קארה: אם את כל המפרטים החדשים אתם הולכים לאשרר במועצה, למה לא לאשרר את זה גם?

קרן ברק: בכל הרשויות?

וליד טאהא: יש בעיה לאשרר את זה?

נפתלי קאייקוב: אין לי בעיה.

וליד טאהא: אביר, מה אתה מבקש?

אביר קארה: אני רוצה להוסיף שבתוך שנתיים או שנתיים וחצי, אם לא אשררו במועצות את המפרטים הרשותיים, יפוג תוקפם של הישנים.

אביר קארה: הרי חדש אנחנו צריכים לאשרר במועצה, נכון?

אביר קארה: גם את הישן אני רוצה שיאשררו במועצה.

אביר קארה: זה היה פרוץ עד היום.

אביר קארה: אנחנו לא רוצים להשאיר את הפרצות האלו בחוק.

נפתלי קאייקוב: המילה "פרוץ" לא במקומה, כי ראשי רשויות אישרו את המפרטים.

וליד טאהא: נפתלי, אתה חושב שהתקופה שהוא נקט בה היא סבירה או שאתה רוצה יותר?

נפתלי קאייקוב: חמש שנים.

אביר קארה: חמש שנים משאיר הרבה מרווח.

נפתלי קאייקוב: ארבע שנים נראה לי נורמאלי.

וליד טאהא: שלוש שנים לא יספיק, נפתלי?

נפתלי קאייקוב: אוקי, שלוש שנים.

וליד טאהא: בסעיף (ה) שבעמוד 30 מוסיפים שצריך לאשרר במועצות המקומיות ולפרסם ברשומות תוך 36 חודשים.

תומר רוזנר: ואם לא מאשררים המפרט פוקע.

תומר רוזנר: יש לנו שתי קבוצות של הסתייגויות.

וליד טאהא: יש לנו הסתייגות של חבר הכנסת יואב קיש וקבוצת הליכוד.

קרן ברק: אחרי פסקה 16 יבוא: "בסעיף 31 יבוא סעיף קטן (ג) הכנסות למדינות לפי סעיף זה יוקצו לטובת העלאת שכר החיילים".

תומר רוזנר: לאיזה מדינות?

קרן ברק: אולי זה למדיניות.

וליד טאהא: כל ההסתייגות היא לא מהותית, לא לעניין.

וליד טאהא: מי בעד ההסתייגות של חבר הכנסת יואב קיש?

וליד טאהא: מי נגד?

וליד טאהא: ההסתייגות לא התקבלה.

תומר רוזנר: יש קבוצת הסתייגויות של חבר הכנסת קרעי וסיעת הליכוד.

קרן ברק: בסעיף 5 להצעת החוק, בסעיף (א)(3), במקום "או למיקומו" יבוא: "למיקומו או אופיו".

קרן ברק: קיבלנו הרבה מאוד פניות לגבי כל מיני סעיפים כאן.

קרן ברק: אני חייבת לומר שכל המהות של האסדרה הזאת, שהיא מאוד מבורכת, הייתה באמת להקל על הרישוי של העסקים במדינת ישראל.

קרן ברק: זו עבודה של החברים פה מאיגוד הרישוי.

קרן ברק: הם עובדים הרבה מאוד זמן כדי שההקלות האלו יהיו.

קרן ברק: אחרי שהגענו למצב הזה שיש הקלות ועסקים יוכלו לקבל רישיון ארוך טווח ולא כל שנה לחדש, פתאום מתחילים עם כל מיני התחשבנויות קטנות על כל מיני סעיפים.

קרן ברק: אני חושבת שגם הגופים שלא מאושרים מכל מילה ומילה, והיה אתמול בליץ של לחצים מכל מיני גופים, צריכים לעשות זום אאוט לכל האירוע הזה, להסתכל על התמונה הכוללת, לראות שאנחנו עוברים מעולם שהיו צריכים כל שנה לחדש את הרישיון לעולם של רפורמה.

קרן ברק: גם אם זה לא מושלם בעיניהם כי יש פיקוח יתר, מדוקדק, אנחנו כל הזמן צריכים לזכור מאיפה הגענו.

קרן ברק: שאפו למי שנשאו בנטל כל כך הרבה שנים, לכל מי שעושה את זה כל כך הרבה זמן ונלחם שכם אל שכם.

קרן ברק: אני נלחמת איתם בעניין הזה כבר כמה שנים.

קרן ברק: אני חושבת שגם אם לא כולם כאן מבסוטים עד הפסיק האחרון, צריך להסתכל ולהבין שזה הרבה יותר טוב ממה שהיה לפני, בטח הרבה יותר טוב מרע.

קרן ברק: לא תמיד הכל יוצא בדיוק כמו שרוצים, אבל הרפורמה הזאת חשובה מאוד במדינה מתוקנת.

וליד טאהא: היו פה דיונים ענייניים שהיינו צריכים להבטיח את האינטרסים של כל הצדדים.

וליד טאהא: בסופו של דבר כולם תמכו, כולם רצו לקצר תהליכים ולקדם את כל הרפורמה.

וליד טאהא: אני מעמיד להצבעה את כל ההסתייגויות שהגיש חבר הכנסת שלמה קרעי, מ-1 עד 6.

וליד טאהא: מי בעד ההסתייגויות שהגיש חבר הכנסת שלמה קרעי וקבוצת הליכוד, מי נגד?

וליד טאהא: ההסתייגות לא התקבלו.

וליד טאהא: אני מעמיד להצבעה את נוסח הצעת החוק כפי שהוקרא, כולל כל התיקונים שהוקראו, כולל התיקון האחרון של הישיבה הזאת.

וליד טאהא: מי בעד, מי נגד?

וליד טאהא: הצעת החוק אושרה.

אביר קארה: זו אולי פעם ראשונה בישראל שיש חוק הסדרים שעובר בו משהו שהוא לא רפורמה.

אביר קארה: למה זו לא רפורמה?

אביר קארה: כי העבודה הקשה רק מתחילה היום בלשבת ולכתוב את כל המפרטים, לקחת ולעשות את העבודה הסיזיפית.

אביר קארה: צריך להגיד לחבר'ה מאגף רגולציה במשרד ראש הממשלה תודה על עבודה מסורה.

אביר קארה: צריך להגיד תודה לחברים שלנו באיגוד רישוי עסקים, להגיד תודה לצוות במשרד האוצר ולכל הנוגעים בדבר, לחברים מהמגזר העסקי שבאים בוקר, בוקר, שעה, שעה.

אביר קארה: כולם רוצים לייצג.

אביר קארה: באמת מאוד קשה לעשות את השינויים הגדולים האלה.

אביר קארה: אתה לוקח בחשבון שיש פה עוד המון עבודה משותפת שאנחנו צריכים לעשות כדי להביא את ישראל למקומות הראשונים בעולם בעשיית עסקים.

אביר קארה: אנחנו יודעים שאנחנו מפגרים הרבה מאחור, בעיקר בנושא הזה של רישוי עסקים.

אביר קארה: רישוי עסקים זה start down, זה לא start up.

אביר קארה: זה בהרבה מאוד מקומות פשוט מפריע לבעלי עסקים להתקיים.

אביר קארה: אני רוצה להגיד תודה ליושב-ראש, לצוות המשפטי, לוועדה.

אביר קארה: בגלל שאנחנו עוברים תקופה מלאה ורוויה באירועים פוליטיים, לא הרבה פעמים אנחנו עוצרים כדי להגיד תודה, אז תודה רבה על העבודה שלכם, על העבודה בוועדה, ובעזרת השם שנמשיך לעשות ולהצליח.

אביר קארה: לחברים שלנו במגזר העסקי אני רוצה להגיד שהעבודה היא רק בתחילתה.

אביר קארה: יש פה עידן חדש ופורץ דרך שאנחנו באמת מתכוונים להביא את ישראל למקומות הראשונים והגבוהים בעולם בעשיית עסקים, באיכות של העסקים, ברווחיות שלהם, ביכולת של בעלי העסקים.

אביר קארה: אני חושב שבמשך שנים הסתכלו עלינו, על המגזר הפרטי, כאויב של השירות הציבורי או של המגזר הציבורי, במקום להסתכל על הפרטי כשותף.

אביר קארה: כל בעלי העסקים הם שותפים של מדינת ישראל.

אביר קארה: אנחנו לא לחינם מרגישים כאילו שכל העולם נגדנו.

אביר קארה: גם הרשויות המקומיות הן לא אויב שלנו, הן קודם כל שותף שלנו.

אביר קארה: אני מצפה מהרשויות המקומיות שיסתכלו עלינו כשותף.

אביר קארה: אני מסתכל עליהם כשותפים.

אביר קארה: אני מקווה שתמיד השינויים יהיו לטובת בעלי העסקים, לטובת היוזמה הפרטית, לטובת היכולות שלהם, כדי שביחד נעשה ובעזרת השם נצליח.

אביר קארה: תודה רבה.

וליד טאהא: תודה רבה לסגן השר אביר קארה.

וליד טאהא: אני רוצה להודות לצוות הוועדה, לצוות המשפטי, לחברי הכנסת, לרשויות המקומיות, לנציגי הרשויות המקומיות.

נפתלי קאייקוב: אנחנו רוצים להגיד לך תודה.

וליד טאהא: כמובן שאני רוצה להודות לאוצר, לנציגי משרד ראש הממשלה.

וליד טאהא: אני רוצה להודות לכולכם.

וליד טאהא: אני נועל את הישיבה.